Vettel ble bekreftet som BMWs testfører også for 2007. Bruk av en tredje bil var imidlertid ikke lenger tillatt, så for at Vettel skulle kunne kjøre måtte en av løpsførerne, Nick Heidfeld eller Robert Kubica, gi fra seg bilen i den første treningsomgangen på fredag. Dette medførte kritikk fra de to faste førerne, og BMW Sauber valgte derfor å avstå fra å bruke Vettel som fredagsfører fra og med den tredje VM-runden.